CELEX: C2004/284/31
Language: fi
Date: 2004-11-20 00:00:00
Title: Yhteisöjen ensimmäisen oikeusasteen tuomioistuimen tuomio, 14 päivänä syyskuuta 2004, asiassa T-290/02, Associazione Consorzi Tessili (Ascontex) vastaan Euroopan yhteisöjen komissio (Euroopan aluekehitysrahasto — Pieniä ja keskisuuria yrityksiä koskeva yhteisön aloite — IBEX ostomessujen järjestäminen — Taloudellisen tuen lakkauttaminen ja tuen palauttamista koskeva vaatimus — Asetus (ETY) N:o 4253/88 — 24 artikla — Kumoamiskanne)

20.11.2004   
            
            
               FI
            
            
               Euroopan unionin virallinen lehti
            
            
               C 284/15
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   14 päivänä syyskuuta 2004,
   asiassa T-290/02, Associazione Consorzi Tessili (Ascontex) vastaan Euroopan yhteisöjen komissio (1)
   
   (Euroopan aluekehitysrahasto - Pieniä ja keskisuuria yrityksiä koskeva yhteisön aloite - IBEX ostomessujen järjestäminen - Taloudellisen tuen lakkauttaminen ja tuen palauttamista koskeva vaatimus - Asetus (ETY) N:o 4253/88 - 24 artikla - Kumoamiskanne)
   (2004/C 284/31)
   Oikeudenkäyntikieli: ranska
   Asiassa T-290/02, Associazione Consorzi Tessili (Ascontex), edustajinaan asianajajat P. Mbaya Kapita ja L. Denis, prosessiosoite Luxemburgissa, vastaan Euroopan yhteisöjen komissio (asiamiehinään C. Giolito ja L. Flynn, prosessiosoite Luxemburgissa), jossa kantaja vaatii kumoamaan 12 päivänä heinäkuuta 2002 tehdyn komission päätöksen K (2002) 1702, jolla lakkautettiin kantajalle 18.3.1998 tehdyllä päätöksellä SG (98) D/2251 myönnetty EAKR-tuki nro 97.05.10.001 ja määrättiin palauttamaan ennakko, jonka komissio maksoi Caprilla pidettävien tekstiili- ja vaatetusalan kansainvälisten messujen järjestämishankkeen (Euresprit-hanke) yhteydessä, yhteisöjen ensimmäisen oikeusasteen tuomioistuin (toinen jaosto), toimien kokoonpanossa: jaoston puheenjohtaja J. Pirrung sekä tuomarit A. W. H. Meij ja N. J. Forwood, kirjaaja: hallintovirkamies I. Natsinas, on 14.9.2004 antanut tuomion, jonka tuomiolauselma on seuraava:
   
               1)
            
            
               Kanne hylätään.
            
         
               2)
            
            
               Kantaja vastaa omista oikeudenkäyntikuluistaan, ja se velvoitetaan korvaamaan komission oikeudenkäyntikulut.
            
         
      (1)  EYVL C 289, 23.11.2002.